ઉત્તર ગુજરાતની મુલાકાતના ત્રીજા અને છેલ્લા દિવસે રાહુલ ગાંધી વીસનગર, મહેસાણા પહોંચ્યા હતા, મહેસાણામાં રાહુલ ગાંધીએ મોટો રોડ શો પણ યોજ્યો હતો. તેમને જોવા માટે મોટા પ્રમાણમાં જનમેદની ઉમટી હતી. મહેસાણાના વીસનગરમાં તેમણે જનસભાનું સંબોધન કર્યું હતું. રાહુલ ગાંધી પહેલાં શક્તિસિંહ ગોહિલે નરેન્દ્ર મોદી પર પ્રહારો કરતા કહ્યું હતું કે, જય જવાન, જય કિસાનનું સૂત્ર આજે કેન્દ્ર સરકારે બદલીને મરે કિસાન, મરે જવાન કરી નાંખ્યું છે. હાર્દિક પટેલની કથિત વાયરલ સીડી અંગે પણ બોલતા તેમણે કહ્યું હતું કે, ભાજપ પાસે કંઇ બચ્યું નથી, આથી હાર્દિક પટેલને બદનામ કરવા માટે ખોટી સીડી બનાવી છે.